armvectores/hy_wikipedia_2023 huggingface dataset:
Կաղնի արևելյան

Կաղնի արևելյան (լատ.՝ Quercus macranthera), հաճարազգիների ընտանիքի, կաղնի ցեղի բույս։


== Նկարագրություն ==
Տերևաթափ ծառ է՝ մինչև 20 մ բարձրությամբ, հաստ, կարճ բնով և ամուր, խոշոր ճյուղերով, որոնք առաջացնում են վրանաձև, կոմպակտ սաղարթ։ Կեղևը հաստ է, ճաքճքված, մուգ գույնի։ Ընձյուղները համատարած կերպով ծածկված են երկար, դեղնամոխրավուն կոշտ աղվամազով, որոնք ճյուղերի տարիքի ավելանալու հետ միաժամանակ վերանում են։ Բողբոջները ունեն 5-6 մմ երկարություն, օվալաձև են, մազմզուկապատ թեփուկներով ծածկված։ Տերևակիցը խիտ աղվամազով է ծածկված և ունի 1,5 սմ երկարություն։ Տերևակոթունի երկարությունը հասնում է 1,5 սմ-ի։ Տերևները ամուր են, գրեթե կաշվեկերպ, 10-18 սմ երկարությամբ և3 -12 սմ լայնությամբ, վերևի կողմից մուգ կանաչավուն, սկզբնական շրջանում աղվամազապատ, այնուհետև գրեթե մերկ և մազմզուկապատ միայն ջղերի երկարությամբ, Ներքևի կողմից դեղնամոխրավուն, հակառակ-օվալաձև, սեպաձև հիմքով, գագաթին կարճ բութ բլթակով, յուրաքանչյուր կողմից 8 - 12 կարճ, բութ, ամբողջաեզր կամ խոշոր-ատամնավոր բլթակներով, որոնք ավելի խոշոր են տերևի միջին մասում։ Տերևները սկզբնական շրջանում Ներքևի կողմից ծածկված են դեղնամոխրավուն աղվամազով, որը հետագայում թափվում է։ Առէջային ծաղիկները խոշոր են, ունեն 10 - 15 սմ երկարություն, խիտ աղվամազով ծածկված առանցքով։ Փոշանոթները խոշոր են, մինչև 1,5 սմ երկարությամբ։ Կաղինները հասնում են 2-2,5 սմ երկարության, նստադիր են կամ գտնվում են 2 սմ երկարությամբ պտղակոթունի վրա։ Պտղագավաթը կիսագնդաձև է, մինչև 1,5 -2 սմ տրամագծով, որը ընդգրկում է կաղինը նրա մեկ երկրորդ կամ մեկ երրորդ չափով։


== Տարածվածություն ==
Տարածված է Կովկասում, Հյուսիսային Իրանում, Արևմտյան Հայաստանում։ Հայաստանի սահմաններում հանդիպում է հյուսիսարևելյան եւ կենտրոնական շրջաններում, Ջանգեզուրում, Մեղրիում։ Աճում է բոլոր տիպի անտառներում, մինչև 1300-2600 մ բարձրության վրա, հիմնականում հարավային (հյուսիսարևելյան շրջաններ), երբեմն՝ հյուսիսային թեքությունների վրա (Ջանգեզուր)։


== Կիրառություն ==
Ամենացրտադիմացկուն և երաշտադիմացկուն կաղնին է, պահանջկոտ չէ հողի նկատմամբ, լուսասեր է։ Լավ է հարմարվել քաղաքի յուրահատուկ պայմաններին, հատկապես ծխին, զանազան գազերին, փոշուն։ Օգտագործվում է բնակավայրերի կանաչապատման նպատակով։ Միանգամայն պիտանի է կանաչապատման բոլոր կատեգորիաներում և տիպերում օգտագործելու համար։ Առանձնապես լայն կիրառում ունի արհեստական անտառտնկման բնագավառում։ Պիտանի է Հայաստանի բոլոր բնակլիմայական պայմանների, հատկապես բարձրլեռնային շրջանների համար։


== Ծանոթագրություններ ==
Հոռոմի սուրբ Հռիփսիմե եկեղեցու վիմական արձանագրություններ

Ստորև ներկայացված է Շիրակի մարզի Հոռոմ գյուղում գտնվող Սուրբ Հռիփսիմե եկեղեցու արձանագրությունները՝


== Արձանագրություններ ==


== Ծանոթագրություններ ==
Պասյանովո

Պասյանովո (ռուս.՝ Пасьяново), գյուղ Ռուսաստանի Նիժնի Նովգորոդի մարզի Շատկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոգայկա

Տոգայկա (ռուս.՝ Тогайка), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Սավալա գետի ձախ ափում։ Գետի երկարությունը 15 կմ է, ավազանի տարածքը 73,1 կմ2 է։
Տոգայկաի ակունքը գտնվում է 5 կմ արևմուտք Կիրսանովկա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Սավալա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010200312107000007218
Հիդրոլոգիական ուսումնասիրությունների կոդը - 107000721
Ավազանի կոդը - 05.01.02.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ձյալդովո (ճամբար)

Ձյալդովո կամ Զոլդաու (լեհ.՝ Działdowo, գերմ.՝ Soldau), նացիստական համակենտրոնացման ճամբար։ Այն ստեղծվել է 1939 թվականի ձմռանը օկուպացված Լեհաստանի Ձյալդովո քաղաքում։ Երկրորդ համաշխարհային պատերազմի տարիներին այս ճամբարում կալանավորվել են 30 հազար մարդիկ, որոնցից 13 հազարին սպանել են։


== Պատմություն ==
Ձյալդովո համակենտրոնացման ճամբարը հիմնվել է 1939 թվականին։ Այն գտնվում էր Ռեյնհարդ Հայդրիխի տնօրինության տակ։ Ձյադովոն օգտագործվում էր ոչ միայն որպես տարանցիկ ճամբար, այլև հանդիսանում էր աշխատանքային համակենտրոնացման ճամբար։ «Т-4» ծրագրավորած գործողության արդյունքում դեպի Ձյալդովո արտաքսվեցին հոգեկան հիվանդությամբ տառապողներին մոտակա կլինիկաներից։ Սկսած 1940 թվականի մայիսի 21-ից մինչև հունիսի 8-ը Հերբերտ Լանգի վարչակազմը սպանեց 1․558 հիվանդների գազային ավտոմոբիլներում՝ գազվագեններում։
1941 թվականի ամռանը Ձյալդովոն վերակառուցվեց որպես աշխատանքային ճամբար, որտեղ կալանավորներին ստիպում էին աշխատել դաշտերում։ Ձյալդովո համակենտրոնացման ճամբարը փակվել է 1945 թվականի հունվարին։
Հայտնի կալանավորներից այստեղ պահվում էին՝

Անտոնի Յուլիան Նովովեսկի (1858-1941) —  Հռոմի կաթոլիկ եկեղեցու երանելի, եպիսկոպոս, պատմաբան, մարտիրոս
Լեոն Վետմանսկի (1886-1941) — եպիսկոպոս
Մեչիսլավա Կովալսկայա (1902-1941) — Հռոմի կաթոլիկ եկեղեցու երանելի


== Ծանոթագրություններ ==


== Գրականություն ==
Christopher Browning (2004).  The Origins of the Final Solution : The Evolution of Nazi Jewish Policy, September 1939 – March 1942 (With contributions by Jürgen Matthäus), Lincoln : University of Nebraska Press.
Zygmunt Gertner: Koszmar: wspomnienia, relacje, dokumenty. Mława 2003. 83-917871-0-9
Przewodnik po upamiętnionych miejscach... ROPWiM, Warszawa 1966 r. s.269-260
B. Machcewicz: Różne strony życia czyli czego nie zawierała teczka 5786. w KC PZPR. Warszawa "Ypsylon" 1999, 83-85135-92-8
Tadeusz Pulcyn: Do nieba przez Działdowo. Warszawa 2000, 83-87229-80-6
Wiesław Wielopolski: Pamięci zamurowanych żywcem. "Tylko Polska", nr 37(209)/2004 – 9–15.09.2004
Ռոտոնդելլա

Ռոտոնդելլա (իտալերեն՝ Rotondella), կոմունա Իտալիայում, Բազիլիկատա մարզում՝ Մատերա գավառում։
Բնակչությունը կազմում է 3234 մարդ (2008 թվական), բնակչության խտությունը կազմում է 43 մարդ/կմ²։ Զբաղեցնում է 76 կմ² տարածք։ Փոստային ինդեքսն է՝ 75026։ Հեռախոսային կոդը՝ 0835։
Բնակավայրի հովանավորն է հանդիսանում Ս. Անտոնիո դա Պադովա։
Ուիլկինսոն շրջան (Ջորջիա)

Անվան այլ կիրառումների համար տե՛ս՝ Ուիլկինսոն շրջան (այլ կիրառումներ)Ուիլկինսոն շրջան (անգլ.՝ Wilkinson County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.158 կմ² է, բնակչությունը՝ 10.220 մարդ (2010 թ. տվյալներով)։ Շրջկենտրոնն է Իրվինտոն բնակավայրը։ Կազմավորվել է 1803 թ.։
Աբաղայի գավառակ

Աբաղա, գավառակ Արևմտյան Հայաստանում, Վանի վիլայեթի Վանի գավառում։ Գտնվում էր Բերկրի գետի հովտում։


== Պատմություն ==
Հայ բնակչության մեծ մասը զոհվեց 1915 թվականի մեծ եղեռնի ժամանակ։ Փրկվածները գաղթեցին Արևելյան Հայաստան։


== Տնտեսություն ==
Բնակչության հիմնական զբաղմունքը անասնապահություն, երկրագործություն և մասամբ ձկնաբուծությունն էր։


== Վարչական բաժանում ==
XVII-XVIII դարերում ուներ 100 փոքրիկ գյուղեր, իսկ 1912 թվականին՝ 11 գյուղ, որի մեծ մասը հայաբնակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
1355

1355 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1355 թվականն է, 
XIV դարի 55-րդ տարին։


== Դեպքեր ==


== Ծնունդներ ==


== Մահեր ==
Մխիթար Ա Գռներցի, Ամենայն Հայոց կաթողիկոս 1341-ից։ Հաջորդել է Հակոբ Բ Անավարզեցուն
Տարաուակայի գավառ

Տարաուակայի գավառ (պորտ.՝ Microrregião de Tarauacá)՝ գավառ Բրազիլիայում, մտնում է Ակրի նահանգի մեջ։ Մտնում է Վալի դու Ժուրուայի մարզի մեջ։ 2006 թվականի տվյալներով բնակչությունը կազմում է 74 738 մարդ։ Տարածքը 45 184,222 կմ²։ Բնակչության խտությունը՝ 1,7 մարդ/կմ²։


== Գավառի կազմ ==
Գավառի կազմի մեջ մտնում են հետևյալ համայնքները.

Ֆեյժո
Ժորդան
Տարաուակա
Շարտրի դպրոց

Շարտրի դպրոց, միջնադարյան փիլիսոփայական դպրոց Շարտր քաղաքում (Ֆրանսիա), Արևմտյան Եվրոպայի գիտության և լուսավորության խոշոր կենտրոն։ Զգալի ազդեցություն է ունեցել եվրոպական փիլիսոփայական մտքի վրա՝ հատկապես իր ծաղկման շրջանում (11-12-րդ դարեր)։ Շարտրի դպրոցում ուսանել, դասավանդել և ստեղծագործել են տարբեր ազգերի փիլիսոփաներ և գիտնական վարդապետներ։ Նշանավոր ներկայացուցիչներն են Ֆուլբերը, Բեռնար Շարտրցին, Գիյոմ Կոնշացին, Հովհան Սոլսբերցին, Ադելարդ Բատացին, հայ իրականության մեջ հայտնի Ժիլբեր Պոոետացին և ուրիշներ։ Հիմնականում լինելով սխոլաստիկական փիլիդոփայության հետևորդներ՝ Շարտրի դպրոցի մտածողները հակադրվել են կաթոլիկ եկեղեցու պաշտոնականացրած, քարացած արիստոտելականությանը և հետևել Պլատոնի ուսմունքին։ Ընդհանուր գաղափարների (ունիվերսալիաների) բնույթի շուրջ ծագած վեճում հարել են չափավոր ռեալիզմին։ Շարտրի դպրոցում մեծ տեղ են գրավել բնագիտական և տրամաբանական հետազոտությունները, միջնադարյան Եվրոպայում առաջին անգամ զբաղվել են Դեմոկրիտի և էպիկուրի ատոմիստական ուսմունքով, շրջանառության մեջ դրել Արիստոտելի մինչ այդ անհարո «Առաջին Անալիտիկա», «Տոպիկա» և սոփեստական մտահանգումների հերքումը» տրամաբանական երկերը։ Շարտրի դպրոցը նպաստել է անտիկ փիլիսոփայական և գիտական գաղափարների վերակենդանացմանը, հող նախապատրաստել վերածնության գաղա¬ փարախոսության ձևավորման համար։ 13-րդ դարից Շարտրի դպրոցը իր առաջատար տեղը զիջել է Փարիզի համալսարանին։
Մարկովո (գյուղ, Նովոգորոդսկի շրջան)

Անվան այլ կիրառումների համար տե՛ս՝ ՄարկովոՄարկովո (ռուս.՝ Марково), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դարոզ

Դարոզ, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անտառային փոքրաչղջիկ

Անտառային փոքրաչղջիկ, Նատուզիուսի փոքրաչղջիկ (լատ.՝ Pipistrellus nathusii), հարթաքիթ չղջիկներ ընտանիքի կաթնասուն կենդանի։ Հայաստանում տարածված է անտառաշատ մարզերում։


== Արտաքին կառուցվածք ==
Մարմնի վերին մասը դարչնագույն է, ստորինը՝ մոխրագորշավուն։ Ականջները կարճ են, սրածայր, միջին ականջաելունդը (կոզելոկ) հիմքում լայնացած է, կատարը՝ դեպի առաջ թեքված։ Բնադրում է ծառերի փչակներում, կեղևի տակ, որտեղ ոչ թե կախվում են (ինչպես այլ չղջիկներ), այլ պառկում։ Բնակվում է փոքր (3-8 առանձնյակ) խմբերով, երբեմն՝ այլ տեսակների հետ (օրինակ՝ թզուկ փոքրաչղջիկի) գոյացնում է մեծաքանակ գաղութներ։ Որսի է դուրս գալիս վաղ մթնշաղին։


== Սննդառություն ==
Սնվում է վնասատու միջատներով (մոծակներ, գիշերային թիթեռներ, բզեզներ և այլն)։ Մայիս-հունիսին էգը ծնում է 2 (հազվադեպ՝ 1) ձագ, որոնք առաջին 2 շաբաթը կառչում են մոր կրծքին։
Ամր իբն Քուլսում

Ամր իբն Քուլսում (մոտ 526, Նաջդ, Սաուդյան Արաբիա - մոտ 584) (ամբողջական անուն՝ արաբ․՝  عمرو بن كلثوم التغلبي‎‎, Ամր իբն Քուլսում ալ-Թաղլիբի), Նախաիսլամական Արաբիայի 7 հայտնի բանաստեղծներից։
Նա ծագումով քրիստոնեադավան բանու Թաղլիբ ցեղից էր։ Այս ցեղը Արաբական թերակղզու ամենաբազմամարդ ու հայտնի ցեղերից էր։ Բանաստեղծը ուներ ազնվական ծագում։ Պատմությունից հայտնի է, որ Թաղլիբ ցեղը չորս տասնամյակ պատերազմել է մեկ այլ հայտնի՝ Բաքր ցեղի հետ (Բասուսի պատերազմ)։ Լախմիների հյուսիսարաբական պետության միջամտությամբ նրանք հաշտվում են։ Մի անգամ Լախմի իշխան Ամր իբն Հինդը, ում նստավայրը Հիրան էր, իր պալատականներից հարցնում է, արդյոք կա մեկը, ով չուզենա իր մորը ծառայել։ Նրան պատասխանում են, որ այդպիսին միայն Ամր իբն Քուլսումն է, ում հայրը՝ ալ-Մուհալհիլ իբն Ռաբիան, ազդեցիկ մարդ է։ Իշխանը Ամրին և իր մորը հրավիրում է պալատ և վարկաբեկում նրանց։ Ամրը զայրանում է, մենամարտի բռնվում իշխանի հետ և սրախողխող անում։
Մուալլականերում Ամր իբն Քուլսումը հիմնականում օգտագործել է հետևյալ ժանրերն ու ձևերը՝

Նկարագրություն (արաբերեն՝ وصف, ուասֆ)։ Կասիդան սկսվում է գինարբուքների և խնջույքների նկարագրությամբ։ Հետագայում այս ժանրը զարգացրել է միջնադարյան արաբ բանաստեղծ Աբու Նուվասը և հիմնել խամրիյաթը՝ գինու գովքը (արաբերեն՝ خَمْرِيَّةٌ)։
Ձոն (արաբերեն՝ مدح, մադհ)։ Ամր իբն Քուլսումի ձոնն ուղղված է սիրած էակին։ Սիրային քնարերգության մասը հաջորդում է ուասֆին։ Այստեղ նա պատմում է իր սիրեցյալի հետ բաժանման մասին, գովերգում նրա գեղեցկությունը։ Սակայն նշանակալի տեղ չտալով քնարական մուտքին, բանաաստեղծը առաջ է անցնում։
Փառաբանում (արաբերեն՝ فَخْرٌ , ֆախր)։ Թաղլիբցիների և բաքրիների պայքարը նկարագրված է գունեղ ու մաանրամասն մասին։ Ամրը գովերգում է թաղլիբ ցեղի առավելությունները, իր սեփական սխրագործությունները։ Մուալլակայի երկրորդ մասը ստեղծվել է պոետի կողմից Հիրայի իշխանին սպանելուց հետո։ Նրանում պոտը հերքում է նրանց իշխանների՝թաղլիբներին կառավարելու ձգտումը։ Մուալաքայի ֆախրում կան էպոսի տարրեր։ Սակայն ի տարբերություն էպոսի, աստեղ դեռևս հերոսը առանձնացված չէ, չի դարձել կենտրոնական դեմք՝մարմնավորելով ժողովրդի կամքը, իմաստությւոնը։Ամր իբն Քուլսումի բանաստեղծական խոսքը համահունչ է, նա օգատգործել է փոխաբերություններ, գունագեղ մակդիրեր, հիպերբոլաներ։


== Աղբյուրներ ==
Фильштинский И.М. История арабской литературы. V - начало X века. (Истории литератур Востока), 1985


== Արտաքին հղումներ ==
Ամր իբն Քուլսումի մուալլական
Մուալլականեր, արաբերեն Archived 2016-03-05 at the Wayback Machine.
Ամր իբն Քուլսումի բանաստեղծությունների ցանկ, արաբերեն Archived 2017-07-05 at the Wayback Machine.
Զեյվա (Խոյ)

Զեյվա (նաև՝ Զավիյեհ, Զավիյեհ-յե Սոկմանաբադ, պարսկերեն՝ زاويه ), գյուղ Իրանի Արևմտյան Ադրբեջան օսթանում, Խոյի շահրեսթանի Սաֆայյեհ բախշիի Սոկմանաբադի դահեստանում։


== Պատմություն ==
Մեծ Հայքի թագավորության ժամանակաշրջանում գյուղի տարածքը մտել է Նոր Շիրականի բդեշխության Հեր գավառի մեջ։ Հետագա ժամանակներից գտնվում է Պարսկահայաստանում, նախկինում գտնվում էր Խոյի գավառում։ 


== Բնակչություն ==
2006 թվականի մարդահամարի տվյալներով գյուղում ապրում է 293 ընտանիք՝ 1,417 բնակչով։


== Ծանոթագրություններ ==
Նեյսի Դախոմես

Նեյսի Պատրիսիա Դախոմես Բարրերա (իսպ.՝ Neisi Patricia Dajomes Barrera, մայիսի 12, 1998(1998-05-12), Puyo), էկվադորցի ծանրորդ, Տոկիոյի 2020 թվականի Օլիմպիական խաղերի չեմպիոն։ աշխարհի առաջնությունների մեդալակիր (2017, 2018 եւ 2019), Պանամերիկյան առաջնության կրկնակի հաղթող, Պանամերիկյան խաղերի արծաթե մեդալակիր։ 2016 թվականի Ամառային օլիմպիական խաղերի մասնակից։


== Կարիերա ==
Սկզբում զբաղվել է մարմնամարզությամբ, 13 տարեկան հասակում անցել է չերլիդինգի։ Չերլիդինգում մրցել է չորսուկես տարի, ապա 17 տարեկանում սկսել է զբաղվել քրոսֆիտով, իսկ մեկ տարի անց անցել է ծանրամարտի։
2015 թվականին Տորոնտոյի Համաամերիկյան խաղերում հանդես է եկել մինչև 69 կգ քաշային կարգում և 225 կգ ընդհանուր արդյունքով գրավել է ամփոփիչ 2-րդ տեղը։
2016 թվականին Ռիո դե Ժանեյրոյում մասնակցել է Ամառային օլիմպիական խաղերին մինչեւ 69 կգ քաշային կարգում՝ ցույց տալով 237 կգ ընդհանուր արդյունք և գրավելով ամփոփիչ 7-րդ տեղը։
2017 թվականի Պանամերիկյան առաջնությունում էկվադորցի մարզուհին ոսկե մեդալ է նվաճել մինչև 75 կգ քաշային կարգում՝ ցույց տալով 241 կգ արդյունք։ Նույն թվականին Անահայմ քաղաքում կայացած աշխարհի առաջնությունում նվաճել է արծաթե մեդալ 240 կգ ընդհանուր արդյունքով։
Սանտո Դոմինգոյի 2018 թվականի Պանամերիկյան առաջնությունում կրկին դարձել է առաջինը 248 կգ արդյունքով։
Աշխաբադում ընթացող աշխարհի առաջնությունում Նեյսին պոկում վարժությունում փոքր բրոնզե մեդալ է նվաճել և արդյունքում դարձել է երրորդը 259 կգ ընդհանուր արդյունքով։
2019 թվականին Պատայյայի աշխարհի առաջնությունում երկրորդ անգամ անընդմեջ զբաղեցրել է երրորդ տեղը՝ 245 կգ (պոկում վարժությունում՝ 110 կգ, հրում վարժությունում՝ 135 կգ) ամփոփիչ արդյունքով։
2021 թվականին Տոկիոյի Օլիմպիական խաղերում Նեյսի Դախոմեսը նվաճել է 1-ին տեղը՝ 263 կգ (118 + 145) արդյունքով։


== Վիճակագրություն ==


== Ծանոթագրություններ ==


== Արտաքին հղումներ ==
Նեյսի Դախոմեսը Archived 2021-07-19 at the Wayback Machine. IWF կայքում
Հրաժեշտ սահմանագծից անդին

Հրաժեշտ սահմանագծից անդին, 1981 թվականին «Հայֆիլմ» կինոստուդիայում նկարահանված հայկական ֆիլմ։ Ֆիլմն ավարտվել է, սակայն արգելվել և ցուցադրման չի թույլատրվել։


== Սյուժե ==
Համալսարանի երիտասարդ ուսանողուհին խորապես ծանր է տանում սուտն ու երեսպաշտությունը, կեղծիքն ու հոգևոր սնանկությունը։ Եվ տանջող հարցերի պատասխանը փորձում է գտնել այն տղամարդկանց օգնությամբ, որոնց հետ հանդիպում է։ Սակայն ոչ մեկը նրա զգացմունքները կիսելու նույն անկեղծությունն ու համարձակությունը չի ցուցաբերում։


== Դերերում ==
Լուսինե – Լ. Մանուկյան
Լուսինեի մայրը – Ա. Միրաքյան
Լուսինեի հայրը – Վ. Պլուզյան
Ասպետ – Լ. Հարությունյան
Ֆելո – Վ. Հարությունյան
բժիշկ – Վ. Մարտիրոսյան
Ֆելոյի հայրը – Գ. Յավուրյան


== Ծանոթագրություններ ==
Հելենա Մունկտել

Հելենա Մունկտել (շվեդերեն՝ Helena Munktell, նոյեմբերի 24, 1852(1852-11-24)[…], Stora Kopparberg parish, Ֆալուն, Դալարնա, Շվեդիա - սեպտեմբերի 10, 1919(1919-09-10)[…], Օսկար, Շվեդիա), շվեդ դաշնակահարուհի և կոմպոզիտոր։


== Կենսագրություն ==
Հելենա Մունկտելը ծնվել է 1852 թվականի նոյեմբերի 24-ին, Ֆալուն քաղաքում, ձեռնարկատեր և երաժիշտ Հենրիկ Մունկտելի և նրա կնոջ՝ Քրիստինա Ավգուստի (Christina Augusta Eggertz, 1818-1889, կոմպոզիտոր Ամալյա Հյելմի և նկարիչ Էմմա Սպարեի քույրը) ընտանիքում։

Նախնական երաժշտական կրթություն ստացել է հոր մոտ։ Երբ 1861 թվականին հայրը մահացավ, ամբողջ ընտանիքը տեղափոխվեց Ստոկհոլմ, որտեղ մայրը զբաղվում էր բիզնեսով։ Հելենան Ստոկհոլմի թագավորական բարձրագույն երաժշտական դպրոցում սովորել է երգեցողություն, դաշնամուր, ձայնակարգություն և գործիքավորում՝ Կոնրադ Նորդկվիստի, Յուհան Լինդեգրենի և Յոզեֆ Դենտեի մոտ, ստեղծագործել սովորել է Լյուդվիգ Նորմանի մոտ։ 1870 թվականին Հելենան և նրա մայրը մեկնել են Վիեննա՝ ուսումը շարունակելու հայտնի ուսուցիչների մոտ, այնուհետև Հելենան սովորել է Իտալիայում և Շվեյցարիայում։ Վերադառնալով Փարիզ՝ 1877 թվականին նա որոշել է մնալ այդտեղ և հանդես գալ որպես երգիչ և դաշնակահար։ Հաջորդ երկու տարիների ընթացքում Հելենան սովորել է Բենջամեն Գոդարի և Վենսան Դ'Էնդիի մոտ, որոնք նրա համար մեծ խթան հանդիսացան երաժշտի մասնագիտության ձևավորման գործում։ Հելենա Մունկտելի դեբյուտը որպես կոմպոզիտոր տեղի է ունեցել Շվեդիայում՝ 1885 թվականին։ 1890-ականների վերջին նա սկսել է երաժշտություն գրել նվագախմբի համար։ 1915 թվականին դարձել է Շվեդիայի երաժշտական թագավորական ակադեմիայի անդամ, իսկ 1918 թվականին՝ Շվեդիայի կոմպոզիտորների ընկերության համահիմնադիր (Föreningen svenska tonsättare): Նրա գործերից են օպերային, նվագախմբային ստեղծագործությունները, կամերային երաժշտության և երաժշտական այլ ստեղծագործությունները։
Հելենա Մունկտելը տառապել է աչքի հիվանդությունից և մահացել է 1919 թվականի սեպտեմբերի 10-ին, Ստոկհոլմում։ Նրան թաղել են Ստոկհոլմի Հյուսիսային գերեզմանատանը (Норра բեգրավինգսպլաստեն)։


== Ծանոթագրություններ ==


== Արտաքին հղումներ ==
Helena Munktell (1852−1919)
Munktell, Helena
Helena Munktell
Helena M Munktell
Dream On (երգ, Depeche Mode)

«Dream On» (թարգմ․՝ Երազիր), բրիտանական Depeche Mode խմբի երգը, նրանց «Exciter» տասներորդ ստուդիական ալբոմի առաջին սինգլը, 36-րդը խմբի սկավառակագրության մեջ։ Թողարկվել է 2001 թվականի ապրիլի 23-ին։


== Երգի մասին ==
Երգը հիմնված է էլեկտրոնային հնչողության վրա, որը խառնվում է ակուստիկ կիթառի և կոպիտ վոկալի հետ։ Սինգլում ներկայացված երգի տարբերակը սկսվում է կիթառի հնչյուններից, իսկ ալբոմային տարբերակի սկիզբը՝ «Can you feel a little love?» բառերն են Դեյվ Գաանի արտասանությամբ, որին հաջորդում է մի փոքր ներածական էլեկտրաբիթ։
«Բ» կողմը զբաղեցնում է «Easy Tiger» գործիքային կոմպոզիցիայի ամբողջական տարբերակը, որը նույնպես ներկայացված է «Exciter» ալբոմում։ Ի տարբերություն ալբոմի, սինգլում ներկայացված կոմպոզիցիայի տարբերակն ունի երկար ինտրո և երկարացված տևողություն։
«Dream On»-ի տեսահոլովակը նկարահանել է ֆրանսիացի ռեժիսոր Ստեֆան Սեդնաուին։ Տեսանյութը մասնակիորեն նկարահանվել է ամերիկյան 66 մայրուղու վրա՝ Բոբի Թրաուպի երգով, որի քավեր տարբերակը 1987 թվականին ձայնագրել է Depeche Modeը, որը առկա է «Behind the Wheel» սինգլում։
Scala & Kolacny Brothers-ը ձայնագրել է «Dream On» երգի քավեր-տարբերակը 2004 թվականի քավեր-տարբերակների իրենց համանուն ալբոմի համար։


== Երգացանկ ==


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Տեղեկություն սինգլի մասին և երգի տեքստը Depeche Mode-ի պաշտոնական կայքում (անգլ.)
Օլշանկա (գյուղ, Զմիյովի շրջան)

Անվան այլ կիրառումների համար տե՛ս՝ ՕլշանկաՕլշանկա (ուկրաիներեն՝ Вільшанка), գյուղ Ուկրաինայի Խարկովի մարզի Զմիյովի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արասատուբայի ագլոմերացիա (մեզոշրջան)

Արասատուբայի ագլոմերացիա (պորտ.՝ Mesorregião de Araçatuba), վարչական մեզոշրջան Բրազիլիայում մտնում է Սան Պաուլու նահանգի կազմի մեջ։ Բնակչությունը կազմում է 678 355 մարդ 2006 թվականի տվյալով։ Զբաղեցված տարածքը 16 763,211 կմ²։ Բնակչության խտությունը 40,5 մարդ/կմ²։


== Վիճակագրություն ==
Համախառն ներքին արտադրանքը կազմել է 7 700 760 671,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալներ)
Համախառն ներքին արտադրանքը մեկ շնչի հաշվով 2003 թվականին կազմում է 11 654,01 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,785 (ըստ ՄԱԿ-ի զարգացման տվյալների)։


== Մեզոշրջանի կազմ ==
Մոզոշրջանի մեջ մտնում են հետևյալ միկրոշրջանները.

Անդրադինա
Արսատուբա
Բիրիգու
(9558) 1986 QB3

(9558) 1986 QB3, աստերոիդ աստերոիդների գոտու արտաքին մասում։ Հայտնաբերվել է 1986 թվականի օգոստոսի 29-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,20188 ա. մ., առավելագույնը մոտենում է 2,6364 ա. մ. հեռավորության վրա և հեռանում 3,7673 ա. մ.։ Արեգակի շուրջ մեկ ամբողջական պտույտ է կատարում 2092,7 երկրային օրվա ընթացքում, իր ուղեծրով շարժվելով միջինում 0,172027 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9558) 1986 QB3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սնյաչև

Սնյաչև (ուկրաիներեն՝ Снячів), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Սնյաչև գյուղում բնակվում էր 1 931 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կերժենեց (գետ)

Անվան այլ կիրառումների համար տե՛ս՝ Կերժենեց (այլ կիրառումներ)Կերժենեց (ռուս.՝ Керженец), գետ Ռուսաստանում (Նիժեգորոդի մարզ)։


== Աշխարհագրություն ==
Կերժենեց գետը սկիզբ է առնում Զավոլժիեից և թափվում է Վոլգա (գետ)։ Գետը պատկանում է Կասպից ծովի ավազանին։ Ակունքը ծովի մակարդակից գտնվում է 150 մ բարձրության վրա։ Գետի ափին են գտնվում Իվանովսկի, Ռուստայ, Օզերո (Նիժեգորոդի մարզ), Կերժենեց (Սեմյոնովսկի շրջան), Բիդրեևկա գյուղերը։


== Հիդրոգրաֆիա ==
Կերժենեց գետի երկարությունը կազմում է 290 կմ, ավազանի մակերեսը՝ 6140 կմ2 է։ Գետի ջրի ծախսը միջինում կազմում է 19,6 մ3։


== Վտակներ ==
Կերժենեց գետի վտակներն են ձախից՝ Յալոկշա, Ուխտիշ, Մոշնա, Մեծ Բեզմենեց, աջից՝ Հարավային Կոզլենեց, Հյուսիսային Կոզլենեց, Բելբաժ

գետերը։


== Տես նաև ==
Գետ
Ակունք և Գետաբերան


== Արտաքին հղումներ ==
Կերժենեց գետի մասին Պետական ջրային գրանցամատյանում
Նիկո Միրալեգրո

Նիկո Քրիստիան Միրալեգրո (անգլ.՝ Nico Cristian Mirallegro, հունվարի 26, 1991(1991-01-26), Մանչեսթեր, Մեծ Մանչեսթեր, Միացյալ Թագավորություն), բրիտանացի դերասան։
Խաղացել է Բերի «Նյուտ» Նյուտոնի դերը «Հոլիոակս» սերիալում, որը եթեր է հեռարձակվել Channel 4 հեռուտաալիքի եթերում 2007 թվականի հոկտեմբերի 12-ից 2010 թվականը հունիսի 25-ը։ Նկարահանվել է նաև E4 հեռուստաալիքի եթերով հեռարձակվող My Mad Fat Diary սերիալում՝ Ֆին Նելսոնի դերում։


== Կենսագրություն ==
Նիկո Միրալեգրոն ծնվել է 1991 թվականի հունվարի 26-ին Անգլիայի Մեծ Մանչեսթեր կոմսությունում։ Նրա հայրը Սիցիլիայից է, իսկ մայրն ազգությամբ՝ անգլո-իռլանդացի։ Ունի նաև քույր՝ Կլաուդիա Մարիսան, ով փոքր է նրանից մեկ տարով։ 2007 թվականին ընդունվել է Մանչեսթերի դպրոց՝ դերասանական վարպետություն սովորելու համար։


== Ֆիլմագրություն ==


== Մրցանակներ և առաջադրել ==


== Արտաքին հղումներ ==
Նիկո Միրալեգրո Internet Movie Database կայքում


== Ծանոթագրություններ ==
Գյանգյան Գյալին

Գյանգյան Գյալին, ձոր հայկական Լեռնաշխարհում, Վանի նահանգի Շատախի գավառակում։ Այստեղով է հոսում Արևելյան Տիգրիսը։


== Ծանոթագրություններ ==
Էմմա Սապունջյան

Էմմա Սապունջյան(հոկտեմբերի 18, 1995 Երևան, Հայաստան) հայ դերասանուհի;
Էմմա Սապունջյանը իր դերասանական կարիերան սկսել է 2017թվ-ից։ Առաջին անգամ նկարահանվել է Կյանք ու կռիվ ֆիլմում Նարինեի կերպարում։ Հեռուստադիտողներին առավել հայտնի է «Արյունոտ Խաղադրույք» սերիալից՝ Լուիզայի կերպարով և «էլենի օրագիրը» սերիալից Ինեսսայի կերպարով։ Նկարահանվել է ավելի քան 12 սերիալում և 4 գեղարվեստական ֆիլմերում


== Կենսագրություն ==
Էմմա Սապունջյանը Ծնվել է  1995թվ հոկտեմբերի 18ին Երևանում։ 2000-2004 բնակվել է  Ռուսաստանում ավարտելով 2րդ դասարանը վերադարձել է Հայաստան և ուսումը շարունակել այստեղ։ Դպրոցին զուգահեռ սովորել է դերասանական ստուդիայում « դերասանական արվեստ» և « ժուռնալիստիկա» բաժիններում։ 2013թվ ավարտել է Երևանի Ծովակալ Իսակովի անվան թիվ 132 հիմնական դպրոցը։ 2017թվավարտել է Երևանի թատրոնի և կինոյի պետական ինստիտուտ։ 2016թվ - 2017թվ աշխատել է «Բոհեմ» թատրոնում ներգրավված լինելով խաղացանկային ներկայացման մեջ (Մորաքույրը Փարիզից)։


== Ֆիլմագրություն ==


== Հղումներ ==
Emma Sapunjyan Internet Movie Database կայքում
Պաշտոնական էջը ինստագրամում
Անձնական էջ Ֆեյսբուք


== Ծանոթագրություններ ==
Ջերմազգայուն ներկեր

Ջերմազգայուն ներկեր՝ ջերմ ինդիկատռրային ներկեր, որոշակի ջերմաստիճանում գունափոխվող նյութեր պարունակող ներկեր։ Գույնի փոփոխությունը հետևանք է։ Զերմազգայուն․ ներկեր պարունակվող ջերմազգայուն նյութի քայքայման (երկաթի հիդրօքսիդ, կադմիումի կարբոնատ և այլն) կամ նոր նյութերի առաջացման (օրինակ՝ կապարի սուլֆիդի առաջացումը թիոմիզանյութից և կապարի սուսրից)։


== Տեսակներ ==
Ջերմազգայուն ներկեր լինում են՝

դարձելի՝ սառեցնելիս վերականգնում են իրենց գույնը,
ոչ դարձելի։


== Կիրառում ==
Զերմազգայուն ներկեր օգտագործվում են ջերմաստիճանը չափելու համար, այն դեպքերում, երբ այլ եղանակների (ջերմազույգ, ջերմաչափ և այլն) կիրառումը դժվար է կամ անհնար։ Մածուկների և մատիտների ձևով թողարկվող ջերմազգայուն ներկերի միջոցով կարելի է չափել 35-1600 °C միջակայքում ընկած ջերմաստիճանները՝ է, 5-ից մինչև 10 °C ճշտությամբ։
Հեիստե

Հեիստե (էստ․՝ Heiste), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դոմլեժե Լոնվիլե

Դոմլեժե Լոնվիլե (ֆր.՝  Domléger-Longvillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 276 մարդ, բնակչության խտությունը` 30.98 մարդ/կմ²։ Բնակավայրը զբաղեցնում է 8.91 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 33 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 177 աշխատունակ (15-64 տարեկան)  բնակիչ, որոնցից ակտիվ էին 133-ը, իսկ ոչ ակտիվները` 44։ Ակտիվության ցուցանիշը կազմում է 75,1 %։ 133 աշխատունակ մարդկանցից աշխատել է 114 անձ (63 տղամարդ և 51 կին)։ Գործազուրկ են եղել 19 անձ (10 տղամարդ և 9 կին)։ 44 անաշխատունակներից 8-ը եղել են աշակերտներ կամ ուսանողներ, 15-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սավենկի (գյուղ, Դեմիդովսկի շրջան)

Անվան այլ կիրառումների համար տե՛ս՝ ՍավենկիՍավենկի (ռուս.՝ Савенки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Ֆեռնանդո դե Էնարես

Սան Ֆեռնանդո դե Էնարես (իսպ.՝ San Fernando de Henares) ինքնավար համայնք Իսպանիայում, գտնվում է Մադրիդի նահանգում, Մադրիդի ինքնավար մարզում։ Վարչատարածքային միավորը գտնվում է Ալկալա շրջանում։ Զբաղեցնում է 39,29 կմ² տարածք։ Բնակչությունը 41384 մարդ է (2010 թվականի տվյալներով)։ Մարզի վարչական կենտրոնից ունի 15 կմ հեռավորություն։


== Պատմություն ==
Քաղաքը հիմնվել է 1746 թվականին։


== Պատկերասրահ ==

		
		
		
		
		
		
		
		
		
		


== Արտաքին հղումներ ==
Պաշտոնական կայք
Ayuntamiento de San Fernando de Henares
Asociaciones y Organizaciones de San Fernando de Henares
Centro de Juventud
@imArte Espacio Joven
Ռահուստե

Ռահուստե (էստ․՝ Rahuste), գյուղ Էստոնիայի Սաարեմաա նահանգի Սալմե շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ամառային պատանեկան օլիմպիական խաղեր 2018

Ամառային պատանեկան օլիմպիական խաղեր 2018 (անգլ.՝ 2018 Summer Youth Olympics, ֆր.՝ Jeux olympiques de la jeunesse de 2018 իսպ.՝ Juegos Olímpicos de la Juventud de 2018), տեղի են ունեցել 2018 թվականի հոկտեմբերի 6-ից 18-ը։ Որպես կազմակերպիչ քաղաք 2013 թվականի հուլիսին ընտրվել է Բուենոս Այրեսը։


== Թեկնածուներ ==
Դիմումների հայտերի ներկայացման վերջնաժամկետը 2012 թվականի մարտի 1-ն էր։ 2012 թվականի հունվարի կեսերին ԱՕԿ-ի կողմից հաստատցվեցին հետևյալ հայտերը։

 Նիգերիա՝ Աբուջա
 Արգենտինա՝ Բուենոս Այրես
 Ռուսաստան՝ Կասպիյսկ
 Կոլումբիա՝ Մեդելյին
 Մեքսիկա՝ ԳվադալախարաՀետագայում ցանկություն հայտնեցին մասնակցելու՝

 Մեծ Բրիտանիա՝ Գլազգո
 Նիդերլանդներ՝ Ռոտերդամ


=== Քաղաքի ընտրություն ===
Հետագայում Նիգերիայի և Ռուսաստանի հայտերը չեն հաստատվել։ ՄՕԿ-ի գնահատման հանձնաժողովը թողել է ընդամենը 3 քաղաք, որպես թեկնածու, հեռացնելով Ռոտերդամը և Գվադալախարան։ 2013 թվականի հուլիսի 4-ին քվեարկության ժամանակ Արգենտինայի մայրաքաղաք Բուենոս Այրեսը ստացավ 2018 թվականի III ամառային երիտասարդական օլիմպիական խաղերը հյուրընկալելու իրավունքը


== Մրցույթ ==


=== Սպորտի տեսակներ ===


=== Օրացույց ===


== Ծանոթագրություններ ==


== Արտաքին հղումներ ==
Պաշտոնական կայքէջ Archived 2018-10-04 at the Wayback Machine.
Բուենոս Այրես 2018 պաշտոնական կայքէջը Թվիթերում
Բուենոս Այրես 2018 պաշտոնական կայքէջը Ֆեյսբուքում
Сайт о заявках на проведение Игр разных лет(անգլ.)
Սովա

Սովա (ֆր.՝ Sauvat), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 189 մարդ, բնակչության խտությունը` 13.05 մարդ/կմ²։ Բնակավայրը զբաղեցնում է 14.48 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 75 կմ հարավ-արևմուտք, Օրիյակ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 116 աշխատունակ (15-64 տարեկան) բնակիչ, որոնցից ակտիվ էին 86-ը, իսկ ոչ ակտիվները` 30։ Ակտիվության ցուցանիշը կազմում է 74,1 %։ 86 աշխատունակ մարդկանցից աշխատել է 78 անձ (41 տղամարդ և 37 կին)։ Գործազուրկ են եղել 8 անձ (3 տղամարդ և 5 կին)։ 30 անաշխատունակներից 7-ը եղել են աշակերտներ կամ ուսանողներ, 14-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ազեզ

Ազեզ, գյուղ Կիլիկիայի Ադանայի նահանգի Քիլիսի գավառում։
XX դարի սկզբին ուներ շուրջ 1000 հայ բնակիչ։ Գյուղն ուներ եկեզեից, երկսեռ դպրոց՝ ավելի քան 200 աշակերտով։
Ազեզի տեղում գտնվում էր Խազազի բերդաքաղաքը։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Չովգուզով

Չովգուզով (ուկրաիներեն՝ Човгузів), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Չովգուզով գյուղում բնակվում էր 725 մարդ։ Բնակավայրը զբաղեցնում է 2277 կմ² տարածք։ Բնակչության խտությունը կազմում էր 318,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հանսա Ջիվրաջ Մեհթա

Հանսա Ջիվրաջ Մեհթա (ա.-փենջ.` ਹੰਸਾ ਜੀਵਰਾਜ ਮਹਿਤਾ, անգլ.՝ Hansa Jivraj Mehta, հուլիսի 3, 1897(1897-07-03), Սուրհաթ, Բոմբեյի նախագահություն, Բրիտանական Հնդկաստան, Բրիտանական կայսրություն - ապրիլի 4, 1995(1995-04-04), Մումբայ, Հնդկաստան), հնդիկ ռեֆորմիստ, սոցիալական ակտիվիստ, մանկավարժ, անկախության համար պայքարող ակտիվիստ, ֆեմինիստ, գրող։


== Վաղ կյանք ==
Հանսա Մեհթան ծնվել է Բրահմանների ընտանիքում, 1897 թվականի հուլիսի 3-ին։ Նա եղել է Բարոդա նահանգի նահանգապետ Մանուբհաի Մեհթայի դուստրը և գուջարաթի
լեզվով գրված առաջին վեպի հեղինակ Նանդշանկար Մեհթայի թոռը։
1918 թվականին ավարտել է փիլիսոփայության ֆակուլտետը։ Լրագրություն և սոցիոլոգիա է սովորել Անգլիայում։ 1918 թվականին հանդիպել է Սարոջինի Նայդուին, իսկ ավելի ուշ, 1922 թվականին` Մահաթմա Գանդիին։
Ամուսնացել է ականավոր բժիշկ Ջիվրաջ Նարայան Մեհթայի հետ։


== Կարիերա ==


=== Քաղաքականություն, կրթություն, ակտիվիզմ ===
Հանսա Մեհթան Մահաթմա Գանդիի խորհրդով բողոքի ցույցեր է կազմակերպել օտարերկրյա հագուստ վաճառով խանութների դեմ։ Նա 1932 թվականին իր ամուսնու հետ ձերբակալվել ու բանտ է ուղարկվել բրիտանացիների կողմից։ Ավելի ուշ ընտրվել է Բոմբեյի օրենսդրական խորհրդում։
Անկախությունից հետո նա այն 15 կանանցից մեկն էր, որոնք դարձել են Հնդկաստանի Սահմանադրության առաջին տարբերակը հեղինակած ընտրական խորհրդի մաս։ Եղել է նաև Հիմնարար իրավունքների խորհրդատվական կոմիտեի ու ենթակոմիտեի անդամ։ Պայքարել է Հնդկաստանում կանանց հավասարության ու նրանց հանդեպ արդարության համար։
1926 թվականին Հանսան ընտրվել է Բոմբեյի դպրոցների խորհրդի կազմում, 1945-46 թվականներին դարձել է Բոլոր հնդիկ կանանց խորհրդաժողովի նախագահ։ Հայդարաբադում տեղի ունեցած խորհրդաժողովի ժամանակ իր նախագահական ուղերձում նա առաջարկել է Կանանց իրավունքների խարտիան։ 1945-1960 թվականներին նա տարբեր պաշտոններ է ստանձնել Հնդկաստանում` լինելով SNDT կանանց համալսարանի պրոռեկտոր, Հնդկաստանի միջնակարգ կրթության խորհրդի անդամ, Հնդկաստանի միջհամալսարանական խորհդրի նախագահ և այլն։
Որպես 1947-48 թվականներին ՄԱԿ-ի Մարդու իրավունքների կոմիտեում Հնդկաստանի ներկայացուցիչ նա պատասխանատու է եղել Մարդու իրավունքների համընդհանուր հռչակագրում «բոլոր տղամարդիկ հավասար են ստեղծված» (անգլ.՝ all men are created equal) արտահայտությունը «բոլոր մարդիկ հավասար են ստեղծված» (անգլ.՝ all human beings) արտահայտությամբ փոխարինելու համար` ընդգծելով սեռական հավասարությունը։ Հանսան 1950 թվականին դարձել է ՄԱԿ-ի Մարդու իրավունքների կոմիտեի փոխնախագահ։ Նա նաև եղել է UNESCO-յի գործադիր խորհրդի անդամ։


=== Գրական կարիերա ===
Գուջարաթի լեզվով հեղինակել է մի քանի մանկական գրքեր։ Թարգմանել է շատ անգլերեն գրքեր, ինչպես, օրինակ, Գուլիվերի ճանապարհորդությունները։ Նաև վերամշակել է Ուիլյամ Շեքսպիրի որոշ պիեսներ։ Նրա էսսեները հավաքվել և մեկ ամբողջական գրքով տպագրվել են 1978 թվականին։


== Պարգևներ ==
Հանսա Մեհթան պարգևատրվել է Պադմա Բհուշան մրցանակով 1959 թվականին։


== Ծանոթագրություններ ==
Կրկնապատվաստում

Կրկնապատվաստում, ռեվակցինացիա (լատ.՝ re-կրկնա..., վերա... և վակցինա), իմունացման տեսակ, երբ կանխարգելիչ պատվաստումները կրկնվում են որոշ ժամանակ անց։
Վիլյամեդիանա

Վիլյամեդիանա (իսպ.՝ Villamediana), բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Էլ Սեռատո Պալենտինո շրջանում։ Բնակչությունը՝ 190 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Villamediana
Ջեյմս Փերչ

Ջեյմս Ռոբերտ Փերչ (անգլ.՝ James Robert Perch, սեպտեմբերի 28, 1985(1985-09-28), Mansfield, Անգլիա), անգլիացի ֆուտբոլիստ, պաշտպան։ Հանդես է գալիս անգլիական «Քուինս Պարկ Ռեյնջերս»-ի կազմում։
Ջեյմսը կարող է հանդես գալ ինչպես պաշտպանությունում, այնպես էլ կիսապաշտպանությունում։ Հիմնականում անգլիացի ֆուտբոլիստը հանդես է գալիս աջ պաշտպանի դիրքում:


== Ակումբային կարիերա ==


=== «Նոթինգհեմ Ֆորեստ» ===
Ջեյմս Փերչը իր ֆուտբոլային կարիերան սկսել է անգլիական «Նոթինգհեմ Ֆորեստ»-ի կազմում։ Իր դեբյուտային մրցաշրջանում անգլիացի ֆուտբոլիստը մասնակցել է 22 հանդիպման։ Իր առաջին գոլը Ջեյմսը խփել է այդ մրցաշրջանում կայացած «Դոնկաստեր Ռովերս»-ի դեմ խաղում։
Այդ մրցաշրջանից հետո Փերչը երկարաձգել է թիմի հետ գործող պայմանագիրը։ Մինչև «Նյուքասլ» տեղափոխվելը ֆուտբոլիստը թիմի կազմում անցկացրել է մոտ 200 հանդիպում։


=== «Նյուքասլ Յունայթեդ» ===
2010 թվականի հուլիսի 5-ին Ջեյմս Փերչը տեղափոխվել է Պրեմիեր Լիգայում հանդես եկող «Նյուքասլ Յունայթեդ»։ Տրանսֆերն արժեցել է 1 միլիոն եվրո, իսկ ֆուտբոլիստը թիմի հետ կնքել է 4 տարվա պայմանագիր։
Թիմի կազմում իր նորամուտը Ջեյմսը նշել է 2010 թվականի օգոստոսի 16-ին՝ «Մանչեսթեր Յունայթեդ»-ի դեմ խաղում, որն ավարտվել է 3-0 հաշվով։ 2010 թվականի սեպտեմբերի 18-ին Փերչը սահմանեց նոր ռեկորդ՝ դառնալով առաջին ֆուտբոլիստը, ով իր առաջին 5 հանդիպումների ընթացքում ստացել է 5 դեղին քարտ։ Թիմի կազմում իր միակ գոլը Ջեյմսը խփել է «Մանչեսթեր Յունայթեդ»-ի դեմ կայացած խաղում։ Հանդիպումն ավարտվել է 4-3 հաշվով՝ «Մանչեսթեր»-ի հաղթանակով։


=== «Ուիգան Ատլետիկ» ===
2013 թվականի հուլիսի 3-ին Ջեյմս Փերչը 4 տարվա պայմանագիր է կնքել «Ուիգան»-ի հետ։ Տրանսֆերն արժեցել է 750000 եվրո։
Թիմի կազմում իր նորամուտը Ջեյմսը նշել է օգոստոսի 3-ին՝ «Բարնսլի»-ի դեմ խաղում, որն ավարտվել է 3-0 հաշվով։ Թիմի կազմում իր առաջին գոլը անգլիացի ֆուտբոլիստը խփել է 2014 թվականի մարտի 9-ին՝ «Մանչեսթեր Սիթի»-ի դեմ կայացած խաղում։


=== «Քուինս Պարկ Ռեյնջերս» ===
2015 թվականի հուլիսի 31-ին Ջեյմս Փերչը տեղափոխվել է Չեմպիոնշիպում հանդես եկող «Քուինս Պարկ Ռեյնջերս»։ Թիմի կազմում իր դեբյուտը նա նշել է առաջնության առաջին խաղում՝ մրցելով «Չարլտոն Աթլետիկ»-ի հետ։ Նա մասնակցել է ամբողջ հանդիպմանը։


== Վիճակագրություն ==


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Կաստելբալդո

Կաստելբալդո (իտալերեն՝ Castelbaldo), քաղաք Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 1697 մարդ։ Բնակչության միջին խտությունը 113 մարդ/կմ²։ Զբաղեցնում է 1 կմ² տարածք։ Փոստային ինդեքս՝ 35040։ Հեռախոսային կոդ՝ 0425։
Բնակելի տարածքի հովանավոր է համարվում San Valentino։ Ամեն տարի տոնը նշվում է փետրվարի 14-ին։


== Ծանոթագրություններ ==
Վասիլևկա (գյուղ, Արտյոմովսկի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Վասիլևկա գյուղում բնակվում էր 142 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կազիմեժ Պաժձյոր

Կազիմեժ Պաժձյոր (լեհերեն՝ Kazimierz Sylwester Paździor, մարտի 4, 1935(1935-03-04), Ռադոմ, Լեհաստան - հունիսի 24, 2010(2010-06-24), Վրոցլավ, Լեհաստան), լեհ թեթևքաշային բռնցքամարտիկ։ 1956 թվականին նվաճել է Լեհաստանի գավաթը, 1957-ին դարձել հայրենի երկրի բռնցքամարտի առաջնության արծաթե մեդալակիր, այդ նույն տարում հռչակվել սիրողական բռնցքամարտի Եվրոպայի չեմպիոն, երկու անգամ՝ 1958 և 1960 թվականներին արժանացել է Լեհաստանի չեմպիոնի ոսկե մեդալին։ Մարզական իր կարիերայի ընթացքում ամենամեծ հաջողությանը հասել է 1960 թվականին նվաճելով ամառային օլիմպիական խաղերի չեմպիոնի տիտղոսը (եզրափակիչ մենամարտում  4:1 հաշվով հաղթել է իտալացի անվանի մարզիկ Սանդրո Լոպոպոլոյին)։ Օլիմպիական չեմպիոնին մարզել է նաև լեհական բռնցքամարտի լեգենդներից մեկը՝ Անտոնի Չորտեկը։ 1961 թվականին Պաժձյորն ավարտել է մարզական կարիերան՝ իր հաշվեկշռում ունենալով 194 մենամարտ, որոնցից 179-ում հաղթանակ է տարել, 3-ն ավարտել է ոչ-ոքի և 12-ում պարտություն է կրել։
1969 թվականին հեռակա կարգով ավարտելով Վարշավայի պլանավորման և վիճակագրության գլխավոր դպրոցը (ներկայումս՝ Վարշավայի տնտեսագիտական դպրոց)՝ Պաժձյորը մագիստրոսի աստիճան է ստացել և աշխատել է հայրենի Ռադոմ քաղաքի մետաղամշակման գործարաններից մեկում՝ որպես տնտեսագետ։
Մեծ սպորտին հրաժեշտ տալուց հետո Պաժձյորն ընդունվել է Վարշավայի սպորտի ինստիտուտ, 1972 թվականին ավարտել է այն և երկար տարիներ աշխատել որպես բռնցքամարտի մարզիչ։ Գնահատելով նրա ներդրած զգալի ավանդը լեհական սպորտի զարգացման գործում՝ 1990 թվականին նրան շնորհել են անվանի մարզական մեկնաբան, բռնցքամարտի մեծ սիրահար և գիտակ Ալեքսանդր Ռեկշայի անվան մրցանակ։


== Գրականություն ==
Zbigniew Puszko – Kazimierz Paździor, filozof ringu od A do Z, Radom 2003
Bogdan Tuszyński – Polscy olimpijczycy XX wieku, Wrocław 2004


== Ծանոթագրություններ ==


== Արտաքին հղումներ ==
«Արխիվացված պատճենը»։ Արխիվացված է օրիգինալից 2019-05-04-ին։ Վերցված է 2020-09-09  
http://www.sports-reference.com/olympics/athletes/pa/kazimierz-pazdzior-1.html Archived 2016-03-04 at the Wayback Machine. | tytuł = Kazimierz Paździor Biography and Olympic Results | opublikowany = Sports-Reference.com | język = en | data dostępu = 14 maja 2011
Տաղավար (այլ կիրառումներ)

Տաղավար, կարող է վերաբերել՝

Տաղավար - բնության հետ առանձնապես հաղորդակցված, փոքրաչափ կամ թեթևացված բաց կառուցվածք ունեցող, առանձին տեղադրված կառույց։ Արևելքի բազմաթիվ տաճարային և պալատական շենքեր Տաղավարի բնույթ ունեն։ Եվրոպայում (17-18-րդ դարերում՝ Ֆրանսիայում և Անգլիայում, 18-19-րդ դարի 1-ին քառորդին՝ Ռուսաստանում) Տաղավարը եղել է պալատա-պուրակային անսամբլի անկապտելի մասը։
Տաղավար - տերունական հինգ մեծ տոների (Աստվածահայտնություն, Հարություն, Այլակերպություն, Վերափոխում, Խաչվերաց) անվանումը հայոց եկեղեցում։ Ենթադրվում է, որ տաղավար անվանումն առաջացել է տերունական տոների ժամանակ տաղավարներով տոնավաճառ-հանդեսներ կազմակերպելու առթիվ։
Կոխենիս

Կոխենիս, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Բոհտան գետի աջ ափին՝ սարավանդի վրա, Սղերդ քաղաքից 45 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Չիվա (Վալենսիա)

Անվան այլ կիրառումների համար տե՛ս՝ Չիվա (այլ կիրառումներ)Չիվա (Վալենսիա) (իսպ.՝ Chiva, կատ.՝ Xiva (Foia de Bunyol)), բնակավայր և մունիցիպալիտետ Իսպանիայում։ Մտնում է Վալենսիա պրովինցիայի մեջ՝ Իսպանիայում։ Մտնում է Սևիլյա պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Օյա դե Բունյալ շրջանի կազմում։ Զբաղեցնում է 178,7 կմ² մակերես։ Բնակչությունը՝ 14539 մարդ(2010)։ Պրովինցիայի վարչական կենտրոնից գտնվում է 30կմ հեռավորության։


== Հեռավորությունն այլ վարչական միավորներից ==
Մադրիդ 276 կմ
Բարսելոնա 325 կմ
Սևիլյա 516 կմ
Մուրսիա 170 կմ
Բիլբաո 460 կմ
Վալենսիա 29 կմ մոտակա
Սարագոսա 243 կմ
Մալագա 446 կմ
Պալմա 289 կմ
Լաս Պալմաս դե Գրան Կանարիա 1852 կմ
Ալիկանտե/Ալականտ 127 կմ
Կորդոբա 395 կմ


== Ծանոթագրություններ ==
Յոլանդա Կոդրա

Յոլանդա Կոդրա (ալբ․՝ Jolanda Kodra, մարտի 18, 1910(1910-03-18), Հռոմ, Իտալիա - օգոստոսի 16, 1963(1963-08-16)), ալբանացի գրող և թարգմանիչ, ալբանացի առաջին կին գրողներից, որ գրել է ալբաներենով, ինչպես նաև ալբանացի գրողների (Նդեր Մյեդա, Միգենի, Պետրո Մարկո և Ստերո Սպասսե) աշխատանքները թարգմանել է իտալերեն։


== Կենսագրություն ==
Յոլանդա Կոդրան (ի ծնե անունը` Յոլանդա Գուազոնի) ծնվել է Հռոմում, Իտալիա, 1910 թվականին, իտալացի սցենարիստ և ռեժիսոր Էնրիկո Գաուզոնիի զարմուհին է։ Լիցեյում սովորելու տարիներին հանդիպել է Մալո Կոդրային, որն ուսանող էր Հռոմում։ Նա Յոլանդային Ալբանիա է բերել 1931 թվականին։ Շուտով Յոլանդան սովորել է ալբաներեն և սկսել է ոչ միայն շփվել այդ լեզվով, այլ նաև բանաստեղծություններ ու գրական քննադատություններ է գրել ալբաներենով ու հրատարակել դրանք  մի շարք հայտնի ամսագրերում։ Կոդրան ուսումնասիրել է հիմնականում ալբանացի գրողներ Միգենիի ու Մյեդայի ստեղծագործությունները, որոնք նա հետագայում թարգմանել է իտալերեն։ Նա Սելֆիքս Ցիուի ու Մուսինե Կոկալարիի հետ առաջին կին գրողներից մեկն է եղել, որ սկսել է տպագրվել ալբաներենով։
Երկրորդ համաշխարհային պատերազմից հետո աշխատել է որպես իտալերենի ու ռուսերենի թարգմանչուհի։ Կոմունիստական ռեժիմն արգելել է նրան դասավանդել կամ վերադառնալ իր հայրենիք մինչև 1962 թվականը, որից մեկ տարի անց մահացել է։


== Որպես թարգմանիչ ==
Կոդրան իտալերեն է թարգմանել Միգենիի գրեթե ամբողջ ստեղծագործությունը։ Նա գրողի պոեզիայի վրա սկսել է աշխատել 1957 թվականին և ավարտել 1962-ին` թարգմանելով գրեթե բոլոր բանաստեղծությունները։ Նա նաև թարգմանել է գրողի նշումները։ Նրա կատարած թարգմանություններն այսօր դժվար է ձեռք բերել։ Որպես թարգմանիչ Կոդրան հավատարիմ է մնում սկզբնական տեքստին։


== Ծանոթագրություններ ==
Գեչելի (այլ կիրառումներ)

Գեչելի, կարող է վերաբերել՝

Գեչելի - գյուղ Արևելյան Հայաստանում, Կարսի մարզի Կարսի գավառում
Գեչելի - գյուղ Արևմտյան Հայաստանում, Սեբաստիայի վիլայեթի Ամասիայի գավառում
Խոլոդնոե Պլեսո (գյուղ, Կառլովկայի շրջան)

Խոլոդնոե Պլեսո (ուկրաիներեն՝ Холодне Плесо), գյուղ Ուկրաինայի Պոլտավայի մարզի Կառլովկայի շրջանում։
2001 թվականի տվյալներով Խոլոդնոե Պլեսո գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ո՞վ է ուզում դառնալ միլիոնատեր (Հայաստան)

Անվան այլ կիրառումների համար տե՛ս՝ Ո՞վ է ուզում դառնալ միլիոնատեր (այլ կիրառումներ)Ո՞վ է ուզում դառնալ միլիոնատեր (անգլ.՝ Who Wants to Be a Millionaire?), Ո՞վ է ուզում դառնալ միլիոնատեր ինտելեկտուալ շոուի հայկական տարբերակը։ Հիմնական նպատակն է ճիշտ պատասխանելով բոլոր 15 հարցերին հաղթել 5.000.000 դրամը։ Ի տաբերիություն շատ ազգային տարբերակների այստեղ կա 4 օգնության հնարավորություն - Հիսուն Հիսուն (50-50), Զանգ ընկերոջը, Դահլիճի օգնություն, առաջին անձեռնմխելի գումարից հետո ավելանում է նաև Հարցը փոխելու հնարավորությունը։


== Հաղորդավարներ ==
Աշոտ Ադամյան (2003)
Մարկ Սաղաթելյան (2003-2005)
Արման Սաղաթելյան (2005-2007)
Հակոբ Ռուբինյան (2007-2009)
Ավետ Բարսեղյան (2009-2015)
Եգոր Գլումով (2011)


== Խաղի մրցանակներ ==


== Հեռարձակում ==
Սկզբում հեռուստախաղը հեռարձակվել է Առաջին Ալիքով, այնուհետև՝ Շանթով։


== Տես նաև ==
Ո՞վ է ուզում դառնալ միլիոնատեր (հեռուստաշոու)
Հայ-Q
Բարտեր
Բեշեկ (գետ)

Բեշեկ, գետ Արածանիի ավազանում։ Երբեմն այդպես են կոչել Արածանիի աջակողմյան վտակ Շառիանի ստորին հոսանքը։ Անունը ստացել է Բեշեկ գյուղի անունից։


== Ծանոթագրություններ ==
Նոսկովցի

Նոսկովցի (ուկրաիներեն՝ Носківці), գյուղ Ուկրաինայի Վիննիցայի մարզի Ժմերինկայի շրջանում։ Հիմնադրվել է 1432 թվականին։
2001 թվականի տվյալներով Նոսկովցի գյուղում բնակվում էր 1 702 մարդ։ Բնակավայրը զբաղեցնում է 3367 կմ² տարածք։ Բնակչության խտությունը կազմում էր 505,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոլիհիրոս

Պոլիհիրոս (հուն․՝ Πολύγυρος), փոքր քաղաք Հունաստանում՝ Քաղկեդոնյան թերակղզում։ Վարչական կենտրոն Քաղկեդոնի ծայրամասային միավորումում Կենտրոնական Մակեդոնիայի պերիֆերիայում և Պոլիհիրոս համայնքում։ Տեղակայված է Սալոնիկ քաղաքից 65 կիլոմետր հեռավորության վրա Խոլոմանդես լեռան ստորոտում։ Հյուսիսային Հունաստանի զբոսաշրջության կենտրոնն է։ Քաղաքի բնակչությունը 6121 բնակիչ՝ ըստ 2011 թվականի հաշվառման։ Բնակչության հիմնական զբաղմունքը երկրագործությունն ու անասնապահությունն են։


== Պատմություն ==
Պոլիհիրոսը տեղակայված է Ապոլոնիա հին քաղաքի փլատակներից 6 կիլոմետր հյուսիս-արևելք։ Քաղաքը առաջին անգամ հիշատակվել է 1080 թվականին Նիկիֆորա III Վոտանիատի կառավարման շրջանում։ Բալկանյան պատերազմի սկզբում՝ 1912 թվականի նոեմբերի 2-ին, ազատվեց և միացվեց Հունաստանին։


== Պոլիհիրոսի համայնքային միություն ==
Պոլիհիրոսի համայնքային միությունում կա 3 բնակավայր։ Ըստ 2011 թվականի հաշվառման՝ բնակչությունը 7459 բնակիչ է։ Տարածքը 199,383 քառակուսի կիլոմետր է։


== Բնակչություն ==


== Ծանոթագրություններ ==